**SASKAŅOTS APSTIPRINĀTS**

LAF LAF SAK

 Ģenerālsekretāre padomes vadītājs

 L. Medne J. Mūrnieks

 2016. gada \_\_\_\_.\_\_\_\_\_\_\_\_\_\_\_\_\_ 2016. gada \_\_\_\_.\_\_\_\_\_\_\_\_\_\_\_

**NOLIKUMS**

**„Raibenes ziemas kauss 2017”**

**1.Vispārējie noteikumi**

**1.1.**„Raibenes ziemas kauss 2017” ( turpmāk tekstā – Kauss) ir daudzposmu sacensības standarta un sporta automašīnām (turpmāk tekstā – a/m), kuras tiek rīkotas slēgtā trasē Madonas novada Sarkaņos, kurā nedarbojas Ceļu satiksmes noteikumi (CSN) (LAF Nacionālā sporta kodeksa p. 2.36.1.).

**1.2.** Kausa norisi reglamentē LAF Sporta kodekss, LAF SAK reglamentējošie dokumenti, “Raibenes ziemas kausa 2017” nolikums un konkrēto posmu papildus nolikumi. “Raibenes ziemas kausa 2017” posmi var tikt iekļauti citu sacensību vērtēšanā.

**1.2.** Kauss sastāv no 5 posmiem.

**1.3.** Kauss notiek no 2017.gada 7. janvāra līdz 2017.gada 4. martam.

**1.4.** Kausa izcīņa notiek 9 automobiļu ieskaites grupās:

**FWD bez radzēm** - Priekšas piedziņas standarta automašīnas bez radzēm

**FWD ar radzēm** - Priekšas piedziņas standarta automašīnas ar radzēm

**RWD bez radzēm-** Klasiskās aizmugures piedziņas a/m bez radzēm

**RWD ar radzēm-** Klasiskās aizmugures piedziņas a/m ar radzēm

**4WD bez radzēm-** Standarta pilnpiedziņas a/m bez radzēm

**4WD ar radzēm-** Standarta pilnpiedziņas a/m ar radzēm

**Open**

**Juniori-** dalībnieki no 14 – 18 gadi

**Dāmas**

Par sacensību dalībnieku sadalījumu klasēs galīgo lēmumu pieņem sacensību galvenais tiesnesis.

**2. Norises vadība, laiks un vieta**

**2.1. Vadība**.

Sacensības organizē PS „Raibenes” atbildīgā persona Aivars Bajārs, tālrunis: + 371 20204802

**Galvenās oficiālās personas:**

 Sacensību direktors Aivars Bajārs

 Galvenais tiesnesis Aivars Spalviņš lic. Nr.1604140017

**2.2. Kausa kalendārs.**

„Raibenes ziemas kauss 2017” plānotie posmu norises laiki:

1.posms -7. janvāris 2017.

2.posms -29. janvāris 2017.

3.posms - 12. februāris 2017.

4.posms - 25. februāris 2017.

5.posms - 4. marts 2017.

 \**Nepiemērotu sacensībām laika apstākļu gadījumā, rīkotājiem ir tiesības Kausa posmu atcelt, pārcelt vai vienā nedēļas nogalē rīkot divus kausa posmus, divas dienas pēc kārtas vai rīkot citā datumā. Par izmaiņām Kausa posmu norises datumos rīkotājs paziņos vismaz divas dienas pirms plānotā posma interneta vietnē www.4rati.lv*

**2.3. Vieta.**

Visi Kausa posmi notiek Madonas novadā, Sarkaņos ( no autoceļa P37 virzienā Madona – Gulbene, krustojumā pirms apdzīvotās vietas Sarkaņi pa labi).

**2.4.** **Sacensību dienaskārtība.**

Katra Kausa posmu precīza dienaskārtība tiks noteikta atsevišķo posmu Papildus nolikumos.

**3. Dalībnieki**

**3.1. Individuālās sacensības.**

**3.1.1.** Sacensībās var piedalīties jebkura fiziska persona, kura var uzrādīt derīgu autovadītāja apliecību.

 **3.1.2.** Sacensībās var piedalīties dalībnieki bez autovadītāja apliecības, kuriem nepieciešams izpildīt LAF kodeksa punktā 59.1.4. noteiktās prasības. Vecumā no 14 gadiem līdz 18 gadiem bez autovadītāja apliecības sacensībās var piedalīties tikai tad, ja automašīnā atrodas instruktors vai treneris ar autovadītāja apliecību un ir aizpildījis pieteikuma anketu par dalību sacensībās. Šajā gadījumā jāuzrāda abu vecāku rakstiska atļauja dalībai sacensībās un piedalīšanās jāsaskaņo ar rīkotāju. Galējo lēmumu par pielaidi sacensībām pieņem sacensību galvenais tiesnesis un/vai sacensību direktors.

**3.1.3.** Dalībnieks reģistrējoties iesniedz pieteikumu izsakot savu piekrišanu par dalību kausā, drošības prasību ievērošanu, personisko atbildību pret savu veselību, savu a/m, kā arī pret trešo personu mantu, veselību, nodarīto kaitējumu.

**3.1.4.** Ar vienu a/m var startēt vairāki dalībnieki, par to iepriekš informējot rīkotājus. Par vairāk nekā 2 dalībnieku startēšanu ar vienu a/m sacensībās, lemj sacensību vadība.

**3.1.5.** Dalībnieks var pieteikties vienu reizi vienā klasē, bet ir atļauts vienam dalībniekam startēt vairākās klasēs.

**3.16.** Ziedojums dalībai Kausā uz vienu posmu startam vienā klasē tiek noteikts 20,00 EUR.

**3.2. Komandu sacensības.**

**3.2.1.** Komanda sastāv no trīs dalībniekiem, komanda drīkst startēt vienā, vai vairākās klasēs. Dalībnieks, kurš Kausā startē vairākās klasēs, ieskaites punktus var pelnīt tikai vienā no klasēm.

**3.2.2.** Komandu rezultātus nosaka visu braucēju punktu summa. Ja posma sacensībās vairāku komandu punktu summa ir vienāda, tad augstāku vietu izcīna komanda, kuru braucēji izcīnījuši lielāku pirmo, otro, trešo utt. vietu skaitu posma kopvērtējumā.

**3.2.3.** Kausa laikā drīkst notikt divas dalībnieku maiņas (komandas dalībnieka nomaiņa vai klases nomaiņa kādam no dalībniekiem).

**3.2.4.** Dalībnieks nevar piedalīties divās komandās.

**3.2.5.** Dalībnieks komandu drīkst mainīt vienu reizi.

**3.2.6.** Sezonas ziedojums vienai komandai 50 EUR.

**3.2.7.** Lai komandas punkti tiktu ieskaitīti Kausakopvērtējumā, kausa izcīņā jāpiedalās vismaz 3 komandām.

**3.2.8**. Kausa kopvērtējuma rezultātus nosaka iegūtā punktu summa visos notikušajos posmos, atmetot posma rezultātus, kurā iegūta mazākā punktu summa.

**4. Rezultātu noteikšana**

**4.1. Individuālā ieskaite – posmu rezultāti**

**4.1.1.** Visās posmu sacensībās tiek veikti trīs braucieni un fiksēts katra brauciena laiks. Posma uzvarētājs tiek noteikts, summējot divus labākos braucienu laikus.

**4.1.2**. Lai notiktu ieskaite klasē, jābūt vismaz 5 dalībniekiem posmā.

Par izcīnīto vietu klasē tiek piešķirti punkti:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vieta | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** | **11.** | **12.** | **13.** | **14.** | **15.** |
| Punkti | *20* | *17* | *15* | *13* | *11* | *10* | *9* | *8* | *7* | *6* | *5* | *4* | *3* | *2* | *1* |

**4.2.** **Individuālā ieskaite – „Raibenes ziemas kauss 2017” kopvērtējuma rezultātu noteikšana.**

**4.2.1**. Sacensību sērijas kopvērtējumā rezultātu nosaka dalībnieka iegūto punktu summa.

**4.2.2.** Vienādas punktu summas gadījumā tiek ņemtas vērā labākās vietas posmos.

**4.2.3.** Tiek vērtēti četri labākie posmi.

**5. Apbalvošana**

**5.1.** Posma sacensībās rīkotājs apbalvo atbilstoši katra posma nolikumam.

**5.2.** Kausa kopvērtējumā apbalvo individuāli 1.-3. vietu ieguvējus katrā klasē un 1.-3. vietu ieguvējus komandu ieskaitē (ja startējušas vismaz 3 komandas).

**6. Automašīnas**

**6.1.** Sacensībās atļauts piedalīties a/m kuras ir oficiāli reģistrētas VAS “CSDD” (vai attiecīgi dalībnieka mītnes zemes vai jebkuras citas valsts atbilstošajā reģistrā), apgādātam ar derīgu valsts numura zīmi (zīmēm) un apdrošinātam (obligātā civiltiesiskā apdrošināšana) Latvijas Republikas likumos noteiktajā kārtībā. Automobilim jābūt izgājušam ikgadējo (vai cita termiņa ārvalstu reģistrācijas gadījumā) CSN paredzēto tehnisko apskati, par kuras esamību atbildīgs ir dalībnieks. Par atsevišķu automašīnu atbilstību drošības prasībām un pielaidi sacensībām rīkotājs var lemt reģistrācijas laikā.

**6.2.** Automašīnai jābūt ar derīgu tehniskās apskates uzlīmi. Ja dalībnieka automašīnai ir izsniegta pagaidu uzlīme ar melnu vidu, tad obligāti jāuzrāda tehniskās apskates protokols rīkotājiem, pēc kura apskates tiks pieņemts lēmums vai dalībniekam ļaut piedalīties sacensībās.

**6.3.** Sacensībās atļauts piedalīties automašīnām ar LAF izsniegtu sporta tehnisko pasi.

6.4. Apriepojums

6.4.1. Atļauts lietot tikai rūpnieciski ražotās ziemas riepas, kuras atbilst CSN noteikumiem – piemērojuma kategorijas apzīmējums (M+S, M&S, M.S. un E), izņemot OPEN klasi.

6.4.2. Aizliegta riepu mehāniska sildīšana (elektriskie sildītāji, ruļļi u.tml.). Aizliegts izbraukt ar sacensību automašīnu no dalībnieku parka ar nolūku sildīt riepas.

**7. Drošības prasības**

**7.1.** A/m sacensību laikā nedrīkst atrasties nepiestiprināti priekšmeti;

**7.2.** Sacensību braucienu laikā a/m drīkst atrasties tikai a/m vadītājs, izņemot punkta **3.1.2.** minēto.

**7.3**. Dalībniekam jābūt piesprādzētam ar drošības jostu;

**7.4.** Jālieto motoru sportam paredzēta aizsargķivere (aizsprādzēta), kā minimums ar marķējumu „E”, sacensību dalībniekiem jābūt ekipētiem apģērbā, kas pilnība nosedz visu augumu.

**7.5.** **OBLIGĀTI** a/m jāatrodas pulvera ugunsdzēsības aparātam (min 1 kg) – droši nostiprinātam un viegli pieejamā vietā.

**7.6.** Ieteicams ieslēgt tuvās gaismas.

**7.7.** Apreibinošo vielu iespaidā startēt **aizliegts**.

**8. Sacensību kārtība**

**8.1**. Starta numuri tiek piešķirti reģistrācijas kārtībā, bet sacensību sekretariātam ir tiesības dalībniekus, kuri vairāki piedalās ar vienu a/m, piereģistrēt pēc saviem ieskatiem, lai katrs dalībnieks varētu braukt savā braucienā atkarībā no dalībnieku skaita vienā braucienā. Numuri jāievieto a/m durvju logā ( sacensību dienā tiks norādīts kurā pusē)

**8.2.** Dalībnieki startē tādā secībā, kādā tie reģistrējas sacensībām. Dalībnieki startē sadalīti pa ieskaites grupām.

**8.3.** Sacensību dalībnieki veic 3 braucienus. Brauciena distances laiks 3-10 min, atkarīgs no kopējā dalībnieku skaita Kausa posmā.

**8.4.** Pirmā braucienā starta kārtība atbilstoši starta numuriem augošā secībā (1,2,3 utt), otrajā braucienā – dilstošā secībā, trešajā braucienā – augošā secībā.

**8.5.** Dalībniekiem ir kategoriski aizliegts apdzīt. Ja noķer priekšā braucošo a/m, tad nobraucot no trases nekavējoties jāpieprasa konkrētā brauciena atkārtojums. Par atkārtojumu galējo lēmumu pieņem galvenais tiesnesis.

**8.3.** A/m trasē tiek laistas ar starta intervālu 30 sek. Vienlaicīgi trasē var atrasties 3 a/m. Nākamais trijnieks startē pēc iepriekšējā trijnieka finiša. Sacensībās starts tiek dots no vietas, finišs – gaitā, šķērsojot elektroniski kontrolētu finiša līniju.

**8.3.** Atsevišķos posmos starta kārtība var tikt mainīta, kas var tikt norādīts posma nolikumā vai pirms starta sapulcē.

**8.4.** Savlaicīgi neierodoties uz startu, dalībnieks zaudē tiesības piedalīties attiecīgajā braucienā.

**9. Reklāma**

Rīkotājam ir tiesības izvietot reklāmu uz dalībnieka automašīnas.

**10. Sodi**

**10.1.** Pāragrs starts – sods 10 sek.

**10.2.** Karoga neievērošana – brīdinājums vai diskvalifikācija,

**10.3.** Braukšana pa trasi pretējā virzienā – diskvalifikācija,

**10.4.** Agresīva uzvedība slēgtajā parkā – brīdinājums vai diskvalifikācija,

**10.5.** Nepakļaušanās tiesnešu norādījumiem – diskvalifikācija.

**10.6.** Iebraukšana trasē bez ķiveres, ar neaizsprādzētu ķiveri un nelietojot drošības jostas – diskvalifikācija.

**11. Protesti un strīdi**

**11.1.** Ja dalībnieks vēlas iesniegt protestu par kāda dalībnieka a/m neatbilstību sacensību noteikumiem, dalībnieks mutiski brīdina galveno tiesnesi. Pēc mutiskā brīdinājuma protests rakstiski jāiesniedz 15 min. laikā pēc iesniedzēja iebrauciena vai tā dalībnieka iebrauciena, par kuru tiek iesniegts protests, jāiemaksā sekretariātā drošības nauda 50 EUR apmērā. Dalībniekam, pret kuru iesniegts protests, pēc tehniskā komisāra pieprasījuma a/m jānovieto speciāli paredzētā vietā uz a/m tehniskā stāvokļa pārbaudi. Tehniskais komisārs lēmumu pieņem kopā ar sacensību galveno tiesnesi. Ja tiek konstatēts pārkāpums vai neatbilstība, drošības nauda tiek atgriezta.

**11.2.** Ja tiek konstatēta automašīnas neatbilstība sacensībām, pastāv iespēja piedalīties Open klasē vai ārpus konkurences, par ko lemj sacensību rīkotājs.

**11.3.** Nolikumā neatrunātie jautājumi var tikt apspriesti dalībnieku sapulcē, lēmumu akceptē galvenais tiesnesis.

**11.4. Jebkādu strīdu vai neskaidrību gadījumā, gala vārds pieder sacensību galvenajam tiesnesim.**

**RAIBENES TRASE NOVĒL VEIKSMĪGUS STARTUS! DAUDZ POZITĪVU EMOCIJU! CERAM UZ KĀRTĪGU ZIEMU UN TIEKAMIES TRASĒ!**